«Τελειωμένη» θεωρούν την μετακίνηση του Μανώλη Σιώπη από τον Άρη στην Αλάνιασπορ τα ΜΜΕ της Τουρκίας, που στέκονται σήμερα στα όσα έχει πετύχει ο Έλληνας ποδοσφαιριστής.

Μέσα από το SDNA σημειώσαμε πως η εξαιρετική περσινή χρονιά του Μανώλη Σιώπη μετουσιώθηκε σε επίσημη πρόταση της Αλάνιασπορ, η οποία θέλει να αγοράσει τον Έλληνα μέσο.

Την ίδια ώρα, τα ΜΜΕ της γειτονικής χώρας δίνουν σήμερα συνέχεια στο παραπάνω γεγονός, όπου τονίζουν πως υπάρχει ήδη οριστική συμφωνία.

Μάλιστα όπως αναφέρει η ιστοσελίδα www.alanyapostasi.com, ο Σιώπης θα υπογράψει τριετές συμβόλαιο συνεργασίας με την τουρκική ομάδα, όπου αναμένονται οι εξελίξεις στο επόμενο διάστημα.